als_Latn dik_Latn sag_Latn
Altin Kuko
Në fushën e Laçit nuk kanë mundur të fitojnë apo dhe të marrin pikë edhe skuadrat më me emër të futbollit shqiptar, por ky fakt nuk i frikëson fierakët, të cilët sot do të jenë mysafirë pikërisht në Laç. Të gjithë e dinë që është një nga transfertat më delikate, aq më tepër që kundërshtari synon vendin e katërt, që e çon në Europë. Apolonia gëzon një formë të mirë, pas 7 pikëve të marra në 3 ndeshjet e fundit, ndaj dhe në Laç shkon me motivimin e duhur për të ecur në vazhdën e rezultateve pozitive, por gjithçka do ta tregojë fusha e lojës. Me kujdesin e duhur në mbrojtje dhe me ndonjë kundërsulm të shpejtë, fierakët mund të thyejnë një tabu, duke marrë pikë sot në fushën e Laçit. Mungesa e vetme e trajnerit Artan Mërgjyshi është ajo e qendërmbrojtësit Kaja, i cili është i skualifikuar. Ai do të luajë thuajse me të njëjtët lojtarë me ata të ndeshjeve të fundit, duke i besuar treshes Fili-Rajkoviç-Uzuni përpara. Kjo treshe ka funksionuar mirë javët e fundit, ku Apolonia ka gjetur golin pas shumë e shumë ndeshjesh. Një faktor që është disi në favor të fierakëve është freskia fizike, pasi Laçi luajti ndeshjen me Flamurtarin në mesjavë, duke harxhuar jo pak energji. Megjithatë, kjo nuk është vendimtare dhe gjithçka do të varet nga impenjimi dhe përqendrimi i futbollistëve në fushë gjatë gjithë këtij 90-minutëshi.
Formacioni i mundshëm i Apolonisë
Çakoviç
Broshka Atanda Nako Dimo
Hysenshahaj Adekunle Xhorxheviç
Fili Rajkoviç Uzuni
kin_Latn als_Latn als_Latn als_Latn ilo_Latn som_Latn bam_Latn